Cu multă tristețe am aflat de tragedia provocată de un incendiu la Clubul Colectiv din București în noaptea de 30 spre 31 octombrie 2015, în urma căruia și-au pierdut viața 27 de persoane, peste 160 au fost rănite, dintre care 146 au fost internate în 12 spitale din capitală.

În aceste momente de mare durere pentru familiile, rudele, prietenii și cunoscuții celor decedați sau aflați în spitale, adresăm acestora cuvânt părintesc de compasiune și de alinare sufletească.

Suntem alături de cei aflați în suferință pe patul de spital și ne rugăm lui Dumnezeu pentru alinarea durerilor și vindecarea lor.

De asemenea, ne rugăm Mântuitorului Iisus Hristos, Cel răstignit și înviat, să odihnească în pacea și iubirea Sa sufletele celor decedați din cauza incendiului și să-i întărească sufletește pe cei îndoliați.

Parohiile din București cărora aparțin tinerii decedați sau cei afectați de arsuri sunt solicitate să ajute spiritual și material familiile îndoliate și familiile celor aflați în spitale. Reînnoim apelul nostru pentru donare de sânge spre salvarea vieții celor din spitale.

Să unim rugăciunea cu fapta milostivă pentru toți cei aflați în suferință!

â€ DANIEL

Patriarhul Bisericii Ortodoxe Române

– See more at: http://basilica.ro/mesaj-de-compasiune-si-apel-la-solidaritate-in-urma-incendiului-de-la-clubul-colectiv-din-capitala-110271.html#sthash.WgpZfLpn.dpuf